Operation Spider (Iran)
Operation Spider maọbụ Project Spider bụ emumenlekota nke Islamic Revolutionary Guard Corps (IRGC) ji enyochaa ndị ọrụ ịntanetị Iran na mgbasa ozi mmekọrịta dịka Facebook. A kpọsara ọrụ ahụ na Jenụwarị 2015 site na nkwupụta nke IRGC "The Center for Investigation of Organized Crime". A na-ekwu na emume ahụ na-agbasawanye na Instagram, Viber, na WhatsApp.

Kemgbe Septemba 2014, IRGC mere ka nyocha ya nke ibe Facebook sie ike, nakwa na a chọpụtala akụkụ akwụkwọ Facebook 350 nke mmadụ 36 na-achịkwa ma hichapụ 130 n' ime ha na Facebook.

Na Jenụwarị 2015, e jidere ndị ọrụ Facebook iri na abụọ nke Iran ma kpọọ ụmụ amaala iri abụọ na anọ ndị ọzọ ka ha zaa ajụjụ gbasara ọrụ Facebook ha.

Na Jenụwarị 31, e bipụtara nkwupụta nke Center for Investigation of Organized Cyber Crimes nke kwuru na e jidere ọtụtụ ndị ọrụ Facebook na ọrụ nlekota nke IRGC kpọrọ "Operation Spider" nke ebumnuche ya bụ ịchọpụta na iwepụ ibe Facebook na ọrụ ndị na-agbasa "nrụrụ aka" na ụdị ndụ ọdịda anyanwụ. Nkwupụta ahụ kwukwara na ha "nwetara nkwado na-apụtaghị ìhè na nke zoro ezo site n' aka gọọmentị ọdịda anyanwụ ma lekwasị anya na ọnụ ọgụgụ dị ịrịba ama nke ndị ọrụ Facebook n' ụdị nke ibe ọdịbendị na mmekọrịta mmadụ na ibe ya n' ime afọ abụọ".

N' afọ 2016, e ji Operation Spider II chọpụta ụdị ndị Iran na-etinye foto nke onwe ha n' ịntanetị na-eyighị ihe mkpuchi isi. E mechara boo ndị nlereanya ahụ ebubo "ịkwalite omume rụrụ arụ nke ọdịda anyanwụ". E jidere ndị na-ese onyinyo ndị Iran ma manye ha ịkatọ onwe ha n' ihu ọha maka itinye foto ndị ahụ.